Vyhodnotenie pripomienkového konania

Spôsob pripomienkového konania:	bežný postup na pripomienkové konanie (28. marec 2007 – 12. apríl 2007)
Zoznam oslovených subjektov:	
1.	Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny -KPPVL
2.	Úrad vlády SR – ÚV SR
3.	Odbor vládnej agendy Úrad vlády SR – ÚV SR (OVA)
4.	Ministerstvo dopravy, pôšt a telekomunikácií SR – MDPT SR
5.	Ministerstvo hospodárstva SR – MH SR
6.	Ministerstvo kultúry – MK SR
7.	Ministerstvo obrany SR – MO SR
8.	Ministerstvo práce, sociálnych vecí a rodiny SR – MPSVR SR
9.	Ministerstvo pôdohospodárstva SR – MP SR
10.	Ministerstvo spravodlivosti SR – MS SR
11.	Ministerstvo školstva SR – MŠ SR
12.	Ministerstvo vnútra SR – MV SR
13.	Ministerstvo výstavby a regionálneho rozvoja SR – MVRR SR
14.	Ministerstvo zahraničných vecí SR – MZV SR
15.	Ministerstvo zdravotníctva – MZ SR
16.	Ministerstvo životného prostredia SR – MŽP SR
17.	Štatistický úrad SR – ŠÚ SR
18.	Úrad geodézie, kartografie a katastra SR – ÚGKK SR
19.	Úrad pre verejné obstarávanie - ÚVO
20.	Asociácia zamestnávateľských zväzov a združení – AZZZ
21.	Konferencia odborových zväzov – KOZ
22.	Republiková únia zamestnávateľov - RUZ

Počet oslovených subjektov:					22
Zaslali do stanoveného termínu:					15
Zaslali po termíne:					4
Vôbec nezaslali:					3

Subjekty, ktoré nemali pripomienky:	Ministerstvo hospodárstva SR, Ministerstvo obrany SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo spravodlivosti SR, Ministerstvo výstavby a regionálneho rozvoja SR, Ministerstvo zahraničných vecí SR, Ministerstvo životného prostredia SR, Úrad pre verejné obstarávanie SR, Asociácia zamestnávateľských zväzov a združení,
Počet vznesených pripomienok:			20
Počet akceptovaných:					19
Počet neakceptovaných, z toho počet zásadných – ktoré subjekty:	0

Subjekt	Pripomienka	Typ	Vyh.	Spôsob vyhodnotenia	
ÚV SR
(OVA)	Obal:
„Bratislava,    marec 2007“ nahradiť „Bratislava (konkrétny deň) marec 2007“ – Podľa Metodického pokynu na prípravu a predkladanie materiálov na rokovanie vlády SR je potrebné uvádzať presný deň vyhotovenia materiálu (2.2.1,(1), 8. zar.)	O	A	Zapracované podľa pripomienky.	
ÚV SR (OVA)	Gramatické a štylistické pripomienky.	O	A	Zapracované podľa pripomienky.	
ÚV SR (KPPVL)	V materiáli v časti „Plnenie úlohy“ žiadame, aby bol uverejnený  iba jeden jednoznačný údaj o stave plnenia.	O	A	Zapracované podľa pripomienky.	
MDPT SR	K číslu úlohy A.5 – „Stimulovať tvorbu digitálneho obsahu – informácií a služieb – zameraného na praktické použitie z pohľadu občana a súkromného sektoru“
Finančné prostriedky určené na realizáciu úlohy a Finančné prostriedky, ktoré boli vyčerpané na realizáciu úlohy k 31. 12. 2006 nie sú vyčíslené.	O	A	Zapracované podľa pripomienky.	
MDPT SR	K číslu úlohy A.6 – „Vytvoriť systém manažmentu obsahu internetových stránok rezortov, zjednotiť charakter poskytovaného obsahu, formu a dizajn internetových stránok rezortov (WAI guidelines)“
Výnosom ministra dopravy, pôšt a telekomunikácií SR boli síce vydané štandardy, ale tak, ako stanovuje úloha, nebol vytvorený systém manažmentu obsahu (CMS) internetových stránok rezortov a nebol zjednotený charakter poskytovaného obsahu, formy a dizajnu internetových stránok rezortov. Toto je však reálne požadovať len do určitej úrovne, vzhľadom na rozmanitosť dotknutých inštitúcií.	O	A	V uvedenej úlohe sa bude pokračovať aj v roku 2007 vzhľadom k zmene termínu plnenia.	
MDPT SR	K číslu úlohy 1.b.8 – „Zriadiť portál pre e-procurement – online verejné obstarávanie (nákup a prevádzkovanie bude v súlade s podmienkami dostupnosti IKT pre občanov so zdravotným postihnutím)“
Táto úloha síce formálne splnená, ale portál pre elektronické obstarávanie nie je schopný riadnej prevádzky, čo potvrdzuje aj novela zákona o reklame č. 102/2007, v ktorej sa okrem iného novelizoval zákon o verejnom obstarávaní č. 25/2005, na základe čoho sa portál pre elektronické obstarávanie môže používať hoci od 1. 1. 2007 sa mal používať povinne (V § 25 ods. 3 sa slová „je verejný obstarávateľ povinný postupovať výlučne“ nahrádzajú slovami „môže verejný obstarávateľ postupovať“, pri zadávaní podprahovej zákazky možno použiť formu elektronickej komunikácie pri doržaní podmienok podľa § 18.“, v § 149 ods. 2 sa vypúšťa písmeno e).	O	A		
MDPT SR	K číslu úlohy 3.b.3 na str. 50 – „Zamerať sa na zavedenie digitálnych televíznych služieb vrátane internetu a na zvýšenie vzájomnej spolupráce v rámci dobrovoľnej, priemyslom inicializovanej štandardizácie“
Upraviť uvedený text v časti „Zdôvodnenie nedosiahnutia merateľného pokroku“ nasledovne:
„Z dôvodu plynulého prechodu z pilotného vysielania na pravidelné digitálne vysielanie, štát vytvoril vhodné podmienky na predĺženie pilotného vysielania do konca roka 2007.“	O	A	Zapracované podľa pripomienky.	
MDPT SR	K číslu úlohy 3.b.3 na str. 65 – „Zamerať sa na zavedenie digitálnych televíznych služieb vrátane internetu a na zvýšenie vzájomnej spolupráce v rámci dobrovoľnej, priemyslom inicializovanej štandardizácie“
Zmeniť merateľný ukazovateľ pokroku „ schválenie Stratégie prechodu z analógového TV vysielania na digitálne pozemské TV vysielanie „ nasledovne:
„schválenie zákona o digitálnom vysielaní, príprava všeobecne záväzného právneho predpisu, počet realizovaných projektov výskumu a vývoja.“	O	A	Zapracované podľa pripomienky.	
MDPT SR	Nezdôvodnenie neplnenia alebo čiastočného alebo čiastočného plnenia  úloh, ktoré sa plnia so sklzom.	O	A	Zapracované podľa pripomienky.	
MDPT SR	Formálne a štylistické pripomienky	O	A	Zapracované podľa pripomienky.	
MK SR	Úloha 1.d.1. - Termín úlohy je potrebné zmeniť na priebežne
Zdôvodnenie – Podpora budovania národných digitálnych knižníc pre vedu, výskum, techniku a vzdelávanie, systémov elektronického publikovania a digitalizáciu národného dedičstva je súčasťou rámcových aktivít Operačného programu informačná spoločnosť, druhej prioritnej osi „Rozvoj pamäťových a fondových inštitúcií a obnova ich národnej infraštruktúry“, kde v rámci opatrenia Digitalizácia obsahu pamäťových a fondových inštitúcií, archivovanie a sprístupňovanie digitálnych dát, sa budú realizovať rámcové aktivity zabezpečujúce naplnenie tejto úlohy, včítane adekvátnej finančnej alokácie, nakoľko prostriedky v rámci rozpočtu rezortu MK SR nie je možné pokračovať v úspešnom plnení tejto úlohy. Nakoľko reálne čerpanie prostriedkov štrukturálnych fondov s ohľadom na negociačný proces a celkovú komplexnosť problematiky je možné očakávať až v roku 2008 je vhodné zmeniť termín plnenia úlohy na priebežne.	Z	A	Zapracované podľa pripomienky.	
MK SR	Úloha 1.d.2. - je potrebné zmeniť názov na: Portál kultúry
Portál kultúry – ktorý umožní sprístupnenie informácií a štruktúrovaných dát vrátane registrov za všetky oblasti kultúry pre verejnosť prostredníctvom jediného prístupového miesta na internete.
Zdôvodnenie – Register je užší termín, ktorý sa vzťahuje na evidenciu, pričom vlastný predmet úlohy popisuje sprístupnenie rôznorodých dát, a teda nielen registrov. Ich sprístupnenie, teda prezentačná vrstva pre rôzne dátové registre bude realizovaná prostredníctvom ich prezentácie na internete – cez portál.	Z	A	Zapracované podľa pripomienky.	
MK SR	Úloha 1.d.2. - Termín úlohy je potrebné posunúť na rok 2008.
Zdôvodnenie – Projekt Registra kultúry vychádzal z myšlienok Koncepcie rezortnej časti štátneho informačného systému na roky 1999 - 2000 s výhľadom do roku 2005, ktorá bola vypracovaná na základe uznesenia vlády SR č.864/1996 a záverov konferencie ministrov pod názvom Globálne informačné siete - využitie potenciálu (Bonn, júl 1997) rozpracovaných uznesením vlády SR č.770/1997.
Pilotný projekt bol vypracovaný a predložený v rokoch 2002 a 2004. V roku 2004 bola vyhlásená verejná súťaž, ktorá bola zastavená pre nedostatok financií. V roku 2005 bola úloha inštitucionálne zabezpečená prostredníctvom vytvorenia odborného pracoviska v Univerzitnej knižnici v Bratislave. Bol analyzovaný pôvodný projekt a aktualizovaný do projektu Portál kultúry. V roku 2006 tento projekt neuspel pri žiadosti o financie z Nórskeho finančného mechanizmu. V roku 2006 bol Univerzitnou knižnicou v Bratislave zakúpený server pre potreby Portálu kultúry. V roku 2007 Ministerstvo kultúry Slovenskej republiky vyčlenilo na úvodnú etapu projektu Portál kultúry 32,5 mil. Sk. V tomto roku prebehne verejné obstarávanie a vytvorí sa základná infraštruktúra portálu. Reálne je možné očakávať jeho sprístupnenie a výstupy pre verejnosť v roku 2008.	Z	A	Zapracované podľa pripomienky.	
MV SR	Do časti 1.b navrhujeme zaradiť úlohu s názvom „Budovanie siete Jednotných kontaktných miest (JKM) – znižovanie administratívnych postupov pri začatí podnikania.“.	Z	A	Zapracované podľa pripomienky.	
MV SR	Do časti 1.d navrhujem zaradiť nasledovné úlohy „Vybudovanie internetového portálu, ktorý poskytne ľahší a cezhraničný prístup k archívnemu dedičstvu uloženému v štátnych archívoch SR a verejných archívoch členských krajín EÚ.“, „Vytvorenie technických podmienok pre vyhotovovanie študijných kópií a on-line prístup k archívnym dokumentom uloženým v štátnych archívoch SR.“ a „Vybudovanie elektronického archívneho informačného systému (EAIS).“.	Z	A	Zapracované podľa pripomienky.	
MZ SR	Navrhujeme zjednotiť názvy materiálu v celom dokumente, na obálke materiálu, v Návrhu uznesenia, Predkladacej správe a ďalších častiach, nakoľko použité názvy sú neúplné a pojem akčný plán v použitých dikciách neobsahuje väzbu na predmet, čoho sa týka. Pojem akčný plán sa používa aj v súvislosti so zavedením Eura a tiež v iných aplikáciách.	O	A	Zapracované podľa pripomienky.	
MZ SR	Pre informáciu uvádzame, že základný materiál, od ktorého sa predmetná správa odvíja, schválený uznesením vlády SR č. 43/2004 z 21. januára 2004, má úplný názov „Návrh Stratégie informatizácie spoločnosti v podmienkach SR a Akčného plánu“ a túto súvislosť by bolo potrebné zachovať aj v predkladanej správe.	O	A	Zapracované podľa pripomienky.	
MZ SR	V kapitole Aktualizácia úloh Akčného plánu v ďalších rokoch v časti Zdravotníctvo on-line na str. VI. žiadame vypustiť duplicitnú úlohu uvedenú pod č. 1.c.2 a číslovanie nasledujúcich úloh zmeniť nasledovne:
–	úlohu 1.c.3 prečíslovať na 1.c.2,
–	úlohu 1.c.4 prečíslovať na 1.c.3,
–	úlohu 1.c.5 prečíslovať na 1.c.4.	O	C	Prečíslovanie úloh nie je možné z dôvodu zachovania kontinuity s predchádzajúcim Akčným plánom Stratégie informatizácie spoločnosti, čo bola požiadavka vyhodnotení akčného plánu v minulom období.	
ÚGKK SR	K vyhodnoteniu úlohy 1.b.12
–	Termín úlohy:2011
(je to predpokladaný termín ukončenia úlohy)
–	Plnenie úlohy: úlohu plníme v stanovenom termíne
–	Plnenie merateľných ukazovateľov pokroku: v roku 2006 je merateľný ukazovateľ splnený na 100%	O	A	Termín a plnenie úlohy boli zapracované podľa pripomienky.
Termín úlohy bo zapracovaný v aktualizácií úloh Akčného plánu Stratégie informatizácie spoločnosti v ďalších rokoch.	
ÚGKK SR	K aktualizácii úloh akčného plánu v ďalších rokoch - k  úlohe 1.b.12
a)	Termín úlohy: 2011
b)	Merateľné ukazovatele pokroku: v roku 2007 databázové spracovanie ZB GIS vrátane atribútov a metaúdajov v rozsahu 1500 km2	O	A	Zapracované podľa pripomienky.	

Vysvetlivky:
O – obyčajná pripomienka
Z – zásadná pripomienka
A – akceptovaná pripomienka
C – čiastočne akceptovaná pripomienka
N – neakceptovaná pripomienka